पाएं अपने शहर की ताज़ा ख़बरें और फ्री ई-पेपरडाउनलोड करें
समय पर कोरोना रिपोर्ट नहीं मिलने से एक महिला को अपनी फ्लाइट छोड़नी पड़ी। महिला के साथ उसका एक माह का बच्चा भी था। जिससे उन्हें 20 हजार रुपए का नुकसान हुआ। जानकारी के अनुसार पिलानी में शिक्षक एनएन मिश्रा की बेटी का ससुराल हैदराबाद है। बेटी को अपने एक माह के बेटे के साथ 2 मई को हैदराबाद जाना था। जिसके लिए उन्होंने फ्लाइट बुक करवा ली।
कोरोना रिपोर्ट के लिए उन्होंने 29 अप्रैल काे सवेरे 11 बजे पिलानी सीएचसी में सैंपल दिया, लेकिन इसकी रिपोर्ट 2 मई की सवेरे तक नहीं मिली तो उन्होंने विभागीय अधिकारियों से बात की। मित्रा का कहना है कि अधिकारियों ने उन्हें कहा कि आप जयपुर जाओ तब तक रिपोर्ट आ जाएगी। जिस पर वे बेटी को लेकर जयपुर के लिए निकले।
उनका कहना है कि पिलानी में कंटेनमेंट जोन होने से इसके लिए भी कई जगह मिन्नतें करनी पड़ी। इसके बाद जब जयपुर तो पहुंच गए, लेकिन तब तक भी रिपोर्ट नहीं आई। जिस पर उन्हें एयरपोर्ट में नहीं जाने दिया गया। मिश्रा का आरोप है कि रिपोर्ट में देरी के कारण उनकी बेटी की फ्लाइट मिस हो गई। जिसकी टिकट 20 हजार रुपए की थी। उन्हें वापस लौटना पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn